

 REPUBLIKA HRVATSKA

DUBROVAČKO – NERETVANSKA ŽUPANIJA

 GRAD DUBROVNIK

Upravni odjel za kulturu i baštinu

KLASA: 400-06/22-02/01

URBROJ: 2117/01-14-24-87

Dubrovnik, 22. travnja 2024.

|  |  |
| --- | --- |
|  |  |

Na temelju članka 168. Zakona o proračunu (NN, br. 144/21) i Pravilnika o polugodišnjem i godišnjem izvještaju o izvršenju proračuna (NN br. 85/23), daje se

**OBRAZLOŽENJE**

**GODIŠNJEG IZVJEŠTAJA O IZVRŠENJU PRORAČUNA**

**UPRAVNOG ODJELA ZA KULTURU I BAŠTINU GRADA DUBROVNIKA**

**ZA 2023. GODINU**

**OBRAZLOŽENJE OPĆEG DIJELA** **GODIŠNJEG IZVJEŠTAJA O IZVRŠENJU PRORAČUNA**

Ostvareni prihodi Upravnog odjela za kulturu i baštinu u 2023. godini su veći od ostvarenih rashoda za 4.322.313,01 €, odnosno za 30%.

Obrazloženje prihoda

Najveći dio općih prihoda Upravnog odjela za kulturu i baštinu čine prihodi od imovine, a to su: prihodi od prodaje ulaznica na Dubrovačke zidine, prihodi od prodaje Dubrovnik Pass-a te prihodi od prodaje ulaznica u muzejske ustanove. Ovi prihodi ovise isključivo o turističkom prometu i najviše su porasli u odnosu na prethodnu godinu (indeks 133,44).

Osim navedenih općih prihoda, prihode poslovanja čine vlastiti i namjenski prihodi proračunskih korisnika, tj. 11 ustanova u kulturi kojima je osnivač Grad Dubrovnik. To su prihodi od prodaje proizvoda i usluga, primljene donacije, prihodi od imovine ustanova i dr.

U odnosu na prethodnu godinu, najviše su povećani prihodi koje su ustanove ostvarile prodajom roba i pružanjem usluga, tj. obavljanjem poslova na tržištu, kao što je iznajmljivanje prostora, prodaja suvenira i dr., čime je ostvareno 102.113 € više nego prethodne godine (indeks 111,07).

Ukupni ostvareni prihodi Upravnog odjela za kulturu i baštinu veći su od ostvarenja prethodne godine za 26,86% .

Obrazloženje rashoda

Ukupni rashodi Upravnog odjela za kulturu i baštinu sadrže rashode za programe i projekte Odjela i rashode za programe i projekte koje provode proračunski korisnici - ustanove u kulturi kojima je osnivač Grad Dubrovnik. Rashodi su se izvršavali prema usvojenom planu, ali u skladu s ostvarivanjem vlastitih i namjenskih prihoda ustanova u kulturi.

Do kraja godine ostvareno je ukupno 95,24 % plana. Rashodi koji su se financirali iz općih i vlastitih prihoda proračuna, kao i iz namjenskih prihoda ustanova u kulturi, ostvareni su u visini preko 95% plana, samo su rashodi koji se financiraju iz vlastitih prihoda ustanova u kulturi ostvareni u visini 82,36% plana.

U odnosu na prethodnu godinu, ostvareni rashodi su veći za 16,75 %, tj. za 2.034.200,20 €.

Rashodi za zaposlene su veći za 880.656,68 € ili 14,95%, zbog povećanja osnovice za obračun plaća i povećanja dijela koeficijenata složenosti poslova primjenom novog Kolektivnog ugovore za zaposlene u ustanovama u kulturi. Materijalni rashodi su povećani za 953.352,95 €, indeks povećanja 119,80, najviše zbog povećanja ulaganja u investicijsko održavanje, zbog porasta cijena materijala, kao i rasta izdvajanja za naknade osobama izvan radnog odnosa, tj. vanjskim suradnicima. Povećanje rashoda za nabavu neproizvedene dugotrajne imovine na kontu ulaganja u tuđu imovinu radi prava korištenja, s indeksom 3.236,33, odnosi se na ulaganje u prostore Dubrovačkih knjižnica u kompleksu TUP-a. Rashodi za nabavu proizvedene dugotrajne imovine ustanova u kulturi (građevinski objekti, oprema i dr.) su za 119.539,84 €, tj. 13% manji nego 2023. godine.

**OBRAZLOŽENJE POSEBNOG DIJELA GODIŠNJEG IZVJEŠTAJA O IZVRŠENJU PRORAČUNA**

Proračun Upravnog odjela za kulturu i baštinu podijeljen je u dvije proračunske glave: Glava 9-1 Kultura i Glava 9-2 Ustanove u kulturi. Glava 9-1 Kultura sadrži rashode za kulturu koji se izvršavaju i plaćaju izravno na teret računa Grada Dubrovnika, dok Glava 9-2 Ustanove u kulturi, sadrži rashode samih ustanova.

**Glava 9-1 Kultura**

Rashodi su grupirani u dva proračunska programa: Projekti odjela za kulturu i Program javnih potreba u kulturi.

18084001 Opći rashodi odjela za kulturu. Osim redovitih naknada članovima Kulturnih vijeća Grada Dubrovnika, ovim projektom su u 2023. godini planirani i u potpunosti realizirani troškovi uvođenja i održavanja novog informatičkog sustava za prodaju muzejskih ulaznica, tiska novih ulaznica te bankarskih provizija za kartičnu naplatu. Zbog ove investicije i troškova povezanih s nadolazećom Godinom svjetske baštine Unesco u Dubrovniku, ukupno ostvareni rashodi na ovom projektu veći su nego 2022. godine za 29.014,25 € odnosno za 162,58%.

18084004 Dubrovačka kartica. Rashodi ovog projekta ostvareni su u visini 91,66% od plana, a 7,22% više nego 2022. godine. Najveći dio rashoda se odnosi na naknade koje Grad isplaćuje prodavateljima Dubrovnik Pass-a, a koje su uvijek razmjerne ostvarenim prihodima od prodaje. Međutim, uvođenjem web prodaje i ugovorenim smanjenjem postotka naknade prodavateljima, na ovoj poziciji su u 2023. godini postignute značajne uštede. Stoga je, unatoč ostvarenom povećanju prihoda, rashod za naknade smanjen za više od 35% u odnosu na 2022. godinu (indeks 64,67). Ukupno je za naknade prodavateljima i prateće troškove platnog prometa utrošeno 354.612,51 €. Za nabavku uređaja za očitavanje Dubrovnik Pass-a, utrošeno je planiranih 11.647,89 €.

18084016 Potpora Dubrovačkoj baštini. Ovim projektom se planira subvencija društvu Dubrovačka baština d.o.o. koja odlukom Gradskog vijeća upravlja kompleksom Lazareti, ljetnikovcem Kaboga, parkom Orsula te Dormitorijem u novoj zgradi Državnog arhiva. Isplaćena potpora je manja nego prethodne godine za 58.169,30 €, jer je povećano financiranje iz vlastitih prihoda društva. Potpora je isplaćivana prema utvrđenom planu za pokriće plaća i redovnih troškova društva, a utrošena sredstva su redovito mjesečno pravdana Upravnom odjelu za kulturu i baštinu.

18111110 Program javnih potreba u kulturi. Ovaj program sadrži donacije za kulturne programe koji su uvršteni u Program javnih potreba u kulturi Grada Dubrovnika za 2023. godinu kojega je usvojilo Gradsko vijeće nakon provedenog javnog poziva. Potpore su se isplaćivale na zahtjev korisnika i u skladu s dinamikom realizacije sufinanciranih programa, a sve temeljem potpisanih ugovora o korištenju potpore. Realizacija rashoda je 96,94% od plana, ali 74,03% više nego što je isplaćeno 2022.godine.

**Glava 9-2 Ustanove u kulturi**

Glava 9-2 Ustanove u kulturi sadrži rashode 11 ustanova u kulturi kojima je osnivač Grad Dubrovnik. Ukupan plan rashoda svih 11 ustanova u kulturi u 2023. god. je iznosio 13.940.319,00 €, a realizirano je 13.275.517,95 € kn ili 95,23% od plana.

Pregled ukupnih rashoda po ustanovama:

|  |  |  |
| --- | --- | --- |
|  | Ustanova | UKUPNI RASHODI USTANOVA U KULTURI 2023. |
| Ostvarenje2022. | Plan2023. | Ostvarenje2023. | Postotak ostvarenja plana2023. | Indeks 2023./ 2022. |
| 1 | Prirodoslovni muzej | 165.377,76 | 200.003,00 | 197.926,72 | 98,96% | 119,68 |
| 2 | Dubrovačke knjižnice | 1.177.227,28 | 1.663.507,00 | 1.575.243,90 | 94,69% | 133,81 |
| 3 | Dubrovačke ljetne igre | 2.325.647,96 | 3.291.253,00 | 3.045.326,16 | 92,53% | 130,94 |
| 4 | Dubrovački muzeji | 1.745.822,60 | 2.230.930,00 | 2.073.007,94 | 92,92% | 118,74 |
| 5 | Dubrovački simfonijski orkestar | 1.416.765,13 | 1.713.383,00 | 1.649.471,43 | 96,27% | 116,42 |
| 6 | Kazalište Marina Držića | 1.521.521.41 | 1.913.472,00 | 1.919.899,74 | 100,34% | 126,18 |
| 7 | Kinematografi Dubrovnik | 516.224,58 | 654.535,00 | 619.051,92 | 94,58% | 119,92 |
| 8 | Folklorni ansambl Linđo | 559.816,89 | 728.168,00 | 716.418,10 | 98,39% | 127,97 |
| 9 | Umjetnička galerija Dubrovnik | 660.082,83 | 1.072.330,00 | 1.017.349,51 | 94,87% | 154,12 |
| 10 | Dom Marina Držića | 220.839,02 | 281.739,00 | 279.731,66 | 99,29% | 126,67 |
| 11 | Muzej Domovinskog rata Dubrovnik | 144.115,82 | 190.999,00 | 182.090,87 | 95,34% | 126,35 |
|  | Ukupno | 10.453.441,28 | 13.940.319,00 | 13.275.517,95 | 95,23% | 127,00 |

Ukupni rashodi su po programskoj klasifikaciji razvrstani u dva proračunska programa: Redovna djelatnost ustanova i Programska djelatnost ustanova.

|  |  |  |  |
| --- | --- | --- | --- |
| Glava 9-2 USTANOVE U KULTURI | PLAN RASHODA | OSTVARENJE | INDEKS |
| 18119 REDOVNA DJELATNOST USTANOVA  | 9.996.629,00 | 9.603.361,75 | 96,07 |
| 18120 PROGRAMSKA DJELATNOST USTANOVA | 3.943.690,00 | 3.672.156,20 | 93,11 |
| UKUPNO: | 13.940.319,00 | 13.275.517,95 | 95,23 |

1. Program 18119 – Redovna djelatnost ustanova

Program obuhvaća rashode za redovito funkcioniranje ustanova u kulturi neovisno o njihovim kulturnim programima.

U okviru Redovne djelatnosti sve ustanove planiraju aktivnost 18119001 Administracija i upravljanje, kojom se planiraju rashodi za zaposlene, materijalni troškovi poslovanja, financijski rashodi, investicije u prostor i sl. Osim toga, od 2023. godine ustanova Dubrovački simfonijski orkestar posebno vodi projekt 18119002 Obnova ljetnikovca Crijević-Pucić, kako bi se bolje planirala i pratila investicija u ovaj novi objekt u vlasništvu ustanove. Ipak, najveći dio rashoda iz Redovne djelatnosti ustanova odnosi se na rashode za zaposlene.

Program 18119 Redovna djelatnost ustanova, po ustanovama:

|  |  |  |
| --- | --- | --- |
|  | Ustanova | REDOVNA DJELATNOST USTANOVA |
| Plan | Ostvarenje | Postotak ostvarenja |
| 1 | Prirodoslovni muzej | 177.783,00 | 176.550,31 | 99,31% |
| 2 | Dubrovačke knjižnice | 1.515.871,00 | 1.442.191,57 | 95,14% |
| 3 | Dubrovačke ljetne igre | 992.547,00 | 887.877,31 | 89,45% |
| 4 | Dubrovački muzeji | 1.920.744,00 | 1.862.006,98 | 96,94% |
| 5 | Dubrovački simfonijski orkestar  | 1.372.991,00 | 1.342.640,79 | 97,79% |
|  | (Administracija + Obnova ljetnikovca) | 49.725,00 | 17.375,00 | 34,94% |
| 6 | Kazalište Marina Držića | 1.562.601,00 | 1.562.866,35 | 100,02% |
| 7 | Kinematografi Dubrovnik | 509.701,00 | 488.780,14 | 95,90% |
| 8 | Folklorni ansambl Linđo | 517.640,00 | 507.154,67 | 97,97% |
| 9 | Umjetnička galerija Dubrovnik | 964.925,00 | 915.510,22 | 94,88% |
| 10 | Dom Marina Držića | 233.721,00 | 228.712,57 | 97,86% |
| 11 | Muzej Domovinskog rata Dubrovnik | 178.380,00 | 171.695,84 | 96,25% |
|  | Ukupno | 9.996.629,00 | 9.603.361,75 | 96,07% |

Rashodi Redovne djelatnosti ustanova financiraju se najvećim dijelom iz proračunskih sredstava Grada Dubrovnika: 8.663.763,56 € ili 90%. Preostalih 10% financira se: 5% iz vlastitih prihoda ustanova (ostvarenih na tržištu), 3,3% iz namjenskih prihoda ustanova (financiranje ogranaka Dubrovačkih knjižnica iz proračuna drugih općina, donacije Umjetničkoj galeriji, pomoć iz proračuna RH za obnovu Kazališta i dr.) te 1,7% iz prenesenog viška.

Dotacije iz proračuna ustanovama su se isplaćivale prema utvrđenom mjesečnom planu, prateći ostvarenje rashoda.

Muzejske ustanove (Dubrovački muzeji, Prirodoslovni muzej, Dom Marina Držića, Umjetnička galerija i Muzej Domovinskog rata) svoje su prihode ostvarene prodajom ulaznica uplaćivale u gradski proračun. Taj je prihod u 2023. godini iznosio ukupno 988.705 €.

1. Program 18120 – Programska djelatnost ustanova

Program 18120 obuhvaća rashode za realizaciju kulturnih programa u ustanovama, a u Proračunu se dijeli na nekoliko aktivnosti/projekata. Aktivnost 18120001 Redovni programi sadrži rashode za realizaciju kulturnih programa koji čine osnovnu djelatnost ustanove, pa tu aktivnost imaju sve ustanove. Osim Redovnih programa, ustanove mogu u financijskom planu odvojeno planirati određene posebne projekte i aktivnosti.

Sredstva kojima se financira Programska djelatnost ustanova osiguravaju se iz općih prihoda proračuna Grada Dubrovnika i iz drugih izvora: vlastitih sredstava koje su ustanove ostvarile poslovanjem, pomoći iz drugih proračuna, EU sredstava i iz donacija.

|  |
| --- |
| PROGRAMSKA DJELATNOST USTANOVA |
| Aktivnost/Projekt | Plan | Ostvarenje | Postotak ostvarenja | Iz sredstava Grada Dubrovnika  | Iz drugih izvora  |
| Redovni programi | 3.135.153,00 | 2.990.753,76 | 95,39% | 40% | 60% |
| Posebni programi | 91.083,00 | 89.523,78 | 98,29% | 44% | 56% |
| Zimski festival | 674.488,00 | 562.542,24 | 83,40% | 93% | 7% |
| EU–Synergy | 34.983,00 | 28.346,52 | 81,03% | 10% | 90% |
| EU-Stećakland | 7.983,00 | 989,90 | 12,40% | 0% | 100% |
| Ukupno | 3.943.690,00 | 3.672.156,20 | 93,11% | 48% | 52% |

Sredstva za programe su se u prvoj polovici godine trošila sporijom dinamikom prateći realizaciju programa i priljev sredstava u gradski proračun. U drugoj polovici godine je utrošen veći dio planiranih sredstava jer je tada realizirana većina programa, prvenstveno festival Dubrovačke ljetne igre i Zimski festival.

18120001 Redovni programi, po ustanovama:

|  |  |  |
| --- | --- | --- |
|  |  | REDOVNI PROGRAMI |
|  | Ustanova | Godišnji plan | Ostvarenje  | Postotak  |
| 1 | Prirodoslovni muzej | 22.220,00 | 21.376,41 | 96,20% |
| 2 | Dubrovačke knjižnice | 147.636,00 | 133.052,33 | 90,12% |
| 3 | Dubrovačke ljetne igre | 1.565.917,00 | 1.544.629,14 | 98,64% |
| 4 | Dubrovački muzeji | 302.203,00 | 210.011,06 | 69,49% |
| 5 | Dubrovački simfonijski orkestar | 225.902,00 | 224.686,51 | 99,46% |
| 6 | Kazalište Marina Držića | 350.871,00 | 357.033,39 | 101,76% |
| 7 | Kinematografi Dubrovnik | 141.834,00 | 127.448,08 | 89,86% |
| 8 | Folklorni ansambl Linđo | 210.528,00 | 209.263,43 | 99,40% |
| 9 | Umjetnička galerija Dubrovnik | 107.405,00 | 101.839,29 | 94,82% |
| 10 | Dom Marina Držića | 48.018,00 | 51.019,09 | 106,25% |
| 11 | Muzej Domovinskog rata Dubrovnik | 12.619,00 | 10.395,03 | 82,38% |
|  | Ukupno | 3.135.153,00 | 2.990.753,76 | 95,39% |

Sve su ustanove uglavnom ostvarile svoje planirane programe. Manje ostvarenje od plana imala je ustanova Dubrovački muzeji, jer je planirani otkup muzejske građe iz objektivnih razloga odgođen za 2024. godinu. Dom Marina Držića je premašio plan za 6,25% jer je primio neplaniranu donaciju, a Kazalište Marina Držića je za 1,76% jer je ostvareno više vlastitih prihoda.

18120002 Posebni programi, po ustanovama:

|  |  |  |
| --- | --- | --- |
|  |  | POSEBNI PROGRAMI |
|  | Ustanova | Godišnji plan | Ostvarenje  | Postotak  |
| 1 | Dubrovačke ljetne igre | 26.318,00 | 24.754,65 | 94,06% |
| 2 | Dubrovački simfonijski orkestar | 64.765,00 | 64.769,13 | 100,01% |
|  | Ukupno | 91.083,00 | 89.523,78 | 98,29% |

Na ovome je projektu ustanova Dubrovačke ljetne igre planirala rashode za produkciju povremenih programa na inicijativu Grada, a izvan samogfestivala Dubrovačke ljetne igre. Ustanova Dubrovački simfonijski orkestar na ovome projektu izdvaja rashode za festival Stradun Classic. Ukupno je za ove programe utrošeno 89.523,78 €, od čega 39.600,00 € iz općih prihoda Grada Dubrovnika, a ostatak iz vlastitih prihoda ustanova.

18120006 Zimski festival, po ustanovama

|  |  |  |
| --- | --- | --- |
|  |  | ZIMSKIFESTIVAL |
|  | Ustanova | Godišnji plan | Ostvarenje  | Postotak  |
| 1 | Dubrovačke ljetne igre | 671.488,00 | 559.718,54 | 83,35% |
| 2 | Dubrovački kinematografi | 3.000,00 | 2.823,70 | 94,12% |
|  | Ukupno | 674.488,00 | 562.542,24 | 83,40% |

Od ukupno realiziranih 562.542,24 € rashoda za Dubrovački zimski festival, 523.929,30 € je financirano sredstvima Grada Dubrovnika, a ostalo iz donacija i vlastitih prihoda ustanova.

18120011 EU projekt Synergy je europski projekti kojega ustanova Dubrovačke ljetne igre provodi u suradnji s partnerima, a koji je većinom financiran namjenskim sredstvima ustanove (iz europskih fondova), s manjim angažiranjem proračunskih sredstava Grada Dubrovnika.

18120015 EU projekt Stećakland je dvogodišnji EU projekt u kojemu sudjeluju Dubrovački muzeji, koji je tek započeo krajem 2023.godine.

Pročelnica:

 dr.sc. Julijana Antić Brautović